22 Mei: Ons hoef nie geestelik te verhonger nie. - Jan van der Watt - www.bybelkennis.co.za
22 Mei: Ons hoef nie geestelik te verhonger nie. – Jan van der Watt
by Mitch Kalp · Published 22/05/2017 · Updated 17/05/2017
Hand 6:1-7:16 (fokus 6:1-7)
Ons ken die storie van die man wat sy donkie geleer het om sonder kos klaar te kom. Net toe hy dit reggekry het, is die donkie dood.
G’n mens kan sonder liefde klaarkom nie. As jy dink jy kan, is jy op jou geestelike doodspad. Niemand verstaan dit beter as God wat ons gemaak het nie. Daarom gee Hy vir sy kinders ŉ spesiale plan: ons moet mekaar liefhê en versorg – en as ons mekaar versorg sal almal genoeg hê. Dan hoef niemand van liefdeshonger dood te gaan nie.
Daarom moet ons spesiale “oë” ontwikkel. Ons moet kan raaksien as iemand geestelik begin honger ly. Ons moet die tekens kan lees as ŉ mede-Christen alleen begin voel, al is daar mense rondom haar; as ŉ gelowige broer entoesiasme begin verloor en stadig op sy eie in ‘n bondeltjie sit en verhonger; wanneer ŉ gelowige suster diep uit haar hart, wat besig is om te verdroog, om hulp roep sonder dat haar lippe beweeg. Vir sulke mense het God presies wat hulle nodig het… liefde; en ons, hulle mede-gelowiges, moet dit vir hulle gee! Deur ons wil God vir hulle al die liefde en ondersteuning gee wat hulle nodig mag hê. Dit is hoe God se plan werk en jy is deel daarvan.
Ons mag nie ons mede-gelowiges afskeep nie; aan die ander kant, moenie dink dat jy dit gaan regkry om sonder “kos” te kan klaarkom nie. As jy sukkel en iemand steek sy liefdeshand na jou toe uit, vat dit. Dit is hoe God jou ook geestelik sterk wil maak.
by Mitch Kalp · Published 19/07/2017 · Last modified 11/07/2017
by Mitch Kalp · Published 01/01/2017 · Last modified 07/12/2016
Kenmerke van doeltreffende leiers (2)
Laaste 7 Dae: 5,240
Laaste 30: 31,731
Laaste 365 Dae: 544,743